_:nfd82254dd4d24e8f9783a15b2eb07763xb0
<http://schema.org/text>
"Това са значенията на домовете отново според ал-Бурани. В общи линии обхваща всичко, което трябва да се знае първоначално в тази област на астрологията.\n\n\n\nСега е момента да изясним някои заблуди свързани с домовете. Първата груба грешка е да се прикрепят характеристики на знаците от зодиака към домовете. Например, първи дом се често е описван, като притежаващ характеристиките на Овен, втори дом, характеристиките на Телец и тн. Това приравняване води до парадокс. Ако първи дом се управлява от Везни и в същото време го тълкуваме като Овен, какво се получава - истеричена английска дама, която в едната ръка държи чаша чай, а в другата развява боздуган . В тази ситуация кое е водещото, знака който действително е на Асц или Овена, който в това време ще е на Дсц.\n\nДомовете наистина имат естествени управители, но това не са зодиакалните знаци, а планетите от септенера, подредени в халдаески ред:\n\nПърви дом – Сатурн\nВтори дом – Юпитер\nТрети дом – Марс\nЧетвърти дом - Слънце\nПети дом – Венера\nШести дом – Меркурий\nСедми дом - Луна\nОсми дом - Сатурн\nДевети дом - Юпитер\nДесети дом – Марс\nЕдинадесети дом - Слънце\nДванадесети дом – Венера\n\nПланетите следват реда си от най-бавната планета - Сатурн до най-бързата - Луна, в реда на геоцентричната система. Едно пример как тези планети описват характеристиката на домовете. Втори дом е дома на имуществото, самоуважението, този дом се управлява от Юпитер - \"Голямото щастие\". Когато търсим способността на човек да получи пари, ние разглеждаме Юпитер, като Даряващ, Благодетел. Неговата връзка с втори дом, като този Който дава и ние, като Тези които получаваме е пряка. Ако втори дом е силен, а Юпитер е добре поставен, ние лесно можем да натрупаме състояние. Четвърти дом е дома на родителите, някои го приемат за сигнигикатор и на двамата родители, други правят връзката Рак - четвърти дом, и го свързват с майката, но ако спазваме халдаеския ред, то в този дом попада Слъцето, което е естествен управител на Бащата, нашия корен, рода от който произлизаме. Друга интересна връзка е между първи и осми дом. И двата дома са управлявани от Сатурн, той е в началото, раждането, тялото - първи дом, и в края, смъртта - осми дом. Сатурн дава началото, но поставя и края.\nСтана дума за осми дом, той е свързван с окултното и секса, може би защото се търси паралел със Скорпион, макар, че това не са негови атрибути. Осми дом в наталната карта описва нашата смърт, описва имуществото на партньора, неговото самоуважение, но няма отношение към секса. Секса се отнася към пети дом, в този дом търсим всичко, което правим с партньора - ходене на театър, ресторант, кино и тн. Окултното в смисъла на нещо тайно и съкровено би се отнасяло към девети и дванадесети дом.\nОще едно проблемна връзка с домовете е свързваната с шести дом работа. В този дом можем да намерим болестите, които ни измъчват, можем да открием тайните на нашия партньор и още много други неща, но не и работата, която бихме работили с удоволствие. Този дом наистина има отношение с работата, но чия работа? Тук имаме препратка към работата на нашите работници, тези които са ни подчинени, тези които ръководим. Ако някой има подчертан шести дом, ще ръководи с лекота екип, ще знае всяка стъпка от производствения процес или всяка стъпка от доставка на стока до веригите магазини. Но това по никакъв начин не може да опише дейността, с която ще се занимаваме. Огледално на това, което е шести дом - ако имаме подчертан дванадесети дом, ние самите можем да се превърнем в \"слуги\" и поставени в услуга на другите."
<https://www.beinsadouno.com/board/forums/topic/13695-%D0%B4%D0%BE%D0%BC%D0%BE%D0%B2%D0%B5%D1%82%D0%B5-%D0%B2-%D0%B0%D1%81%D1%82%D1%80%D0%BE%D0%BB%D0%BE%D0%B3%D0%B8%D1%8F%D1%82%D0%B0-%D0%BF%D0%BE%D0%BD%D1%8F%D1%82%D0%B8%D1%8F-%D0%B8-%D1%85%D0%B0%D1%80%D0%B0%D0%BA%D1%82%D0%B5%D1%80%D0%B8%D1%81%D1%82%D0%B8%D0%BA%D0%B8/?tab=comments#comment-217241>